open-index/open-wikipedia-markdown huggingface dataset:
Βάσκο ΣΚ

Η **Βάσκο ΣΚ** (αγγλικά: *Vasco SC*) είναι αθλητικός σύλλογος στην Γκόα της Ινδίας. Χρώματα του συλλόγου είναι το λευκό και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Στάδιο Φατόρντα, χωρητικότητας 25.000 θεατών εκ των οποίων 18.600 καθήμενοι.

## Ιστορία
Το 1951, οι κάτοικοι από το λιμάνι του Βάσκο ντα Γκάμα της Γκόα, συμπεριλαμβανομένης της πορτογαλικής φρουράς που στάθμευε εκεί, σχημάτισαν το σύλλογο Κλούμπε ντε Ντεσπόρτος Βάσκο ντα Γκάμα (Clube de Desportos Vasco da Gama, C.D.V.G.). Υιοθέτησε την ονομασία και τα χρώματά του από το διάσημο βραζιλιάνικο σύλλογο Βάσκο ντα Γκάμα.

## Έδρα
Φυσική έδρα του συλλόγου αποτελεί το Στάδιο Ντούλερ στη Μαπουσά, χωρητικότητας 10.000 θεατών. Σε αγώνες πρωταθλήματος η ομάδα διεξάγει τους εντός έδρας αγώνες της στο Στάδιο Φατόρντα στο Μαργκάο, χωρητικότητας 25.000 θεατών.

## Παραπομπές


## Εξωτερικοί σύνδεσμοι
*

Κατηγορία:Ιδρύσεις ποδοσφαιρικών ομάδων το 1951
Κατηγορία:Ποδοσφαιρικές ομάδες Ινδίας
Κουλούρια Αιτωλοακαρνανίας

Τα **Κουλούρια** είναι ημιορεινό χωριό του νομού Αιτωλοακαρνανίας σε υψόμετρο 420 μέτρα το οποίο βρίσκεται στα ανατολικά της λίμνης Τριχωνίδας. Απέχει μόλις 1,5 χλμ. ΝΔ. του Θέρμου και 31 χλμ. Δ.-ΝΔ. από το Αγρίνιο. Είναι κτισμένο ανάμεσα στις επαρχιακές οδούς Θέρμου - Λουτρών Στάχτης - Σίμου και Θέρμου - Πλατάνου. Ως οικισμός αναγνωρίστηκε το 1928 και προσαρτήθηκε στην τότε κοινότητα Θέρμου. Σύμφωνα με το σχέδιο Καλλικράτης, μαζί με το Θέρμο, τη Μάνδρα, το Μάραθο, το Μέγα Δένδρο και τον Ταξιάρχη αποτελούν τη δημοτική κοινότητα Θέρμου που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 41  κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Αγριδάκι

Η ονομασία **Αγριδάκι** μπορεί να αναφέρεται:

* στο Αγριδάκι Αρκαδίας, χωριό της Αρκαδίας, Ελλάδα
* στο Αγριδάκι Κερύνειας, χωριό της επαρχίας Κερύνειας, Κύπρος

Κατηγορία:Αποσαφηνίσεις ελληνικών τοπωνυμίων
Μπαμπούλας

Ο **Μπαμπούλας**, Μπάμπουλας ή Βάβουρας ή Μπούγαρος,  είναι πλάσμα, δαίμονας ή καλικάντζαρος, της λαϊκής φαντασίας και παράδοσης στην Ελλάδα, φόβητρο για τα παιδιά. Στα αγγλικά μεταφράζεται ως bogeyman.

Ταυτίζεται με τον Βυζαντινό Βαβούτσικο που είχε τη μορφή γέρου και χρησιμοπούνταν επίσης σαν φόβητρο των παιδιών. Κατά την παράδοση ο Μπαμπούλας βγαίνει πάντα το βράδυ και παίρνει τα παιδιά που δεν κάθονται ήσυχα και δεν ακούνε τους γονείς τους. Όταν τα παιδιά, το βράδυ, δεν κάθονται ήσυχα ή δεν κοιμούνται τους λένε : "κάτσε ήσυχα έρχεται ο μπαμπούλας να σε πάρει" ή "Φάε όλο το φαϊ σου γιατί θα έλθει ο μπαμπούλας να σε πάρει!" κτλ. Η μορφή του δεν είναι μία αλλά παίρνει όποια μορφή, τρομακτική πάντα, πλάθει η λαϊκή φαντασία.

## Παραπομπές


Κατηγορία:Λαϊκή παράδοση της Ελλάδας
Κόφτρα Αιτωλοακαρνανίας

Η **Κόφτρα** είναι πεδινό χωριό της Αιτωλοακαρνανίας στο δήμο Θέρμου με υψόμετρο 220 μέτρα, το οποίο βρίσκεται ανατολικά της λίμνης Τριχωνίδας και στα όρια του δήμου με το δήμο Ναυπακτίας. Απέχει 40 χλμ. Α.-ΝΑ. από το Αγρίνιο, 10 χλμ.  ΝΑ. από το Θέρμο και 33 χλμ. ΒΔ. από την Ναύπακτο. Από το χωριό διέρχεται η επαρχιακή οδός Θέρμου - Λουτρά Στάχτης - Σίμου. Στα δυτικά και προς τα βόρεια βρίσκεται ο λόφος Μέγα Λάκκος (618 μ. ύψος) που δεσπόζει στο οροπέδιο του Θέρμου και έχει πανοραμική θέα της περιοχής. Ως οικισμός αναγνωρίστηκε το 1940 και προσαρτήθηκε στην τότε κοινότητα Αναλήψεως. Σύμφωνα με το σχέδιο Καλλικράτης, μαζί με την Ανάληψη, τα Καημένα Αμπέλια, το Μετόχι, τα Λιαρέικα, τη Μαραθούλα, το Λιβάδι, την Παλιουριά και τον Φλεσουριά αποτελούν τη τοπική Κοινότητα Αναλήψεως που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 69 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Έκρηξη βόμβας στην Πάτρα (1991)

Στις 19 Απριλίου 1991 **εξερράγη βόμβα στην Πάτρα** με αποτέλεσμα να χάσουν τη ζωή τους έξι πολίτες. Επίσης σκοτώθηκε το άτομο που μετέφερε τη βόμβα.

Η βόμβα εξερράγη στο ασανσέρ πολυκατοικίας στην οδό Βότση 14, στο κέντρο της Πάτρας. Τη βόμβα μετέφερε ένας Παλαιστίνιος  τρομοκράτης, ο 26χρονος Ιμπραχήμ Χασικέχ, ο οποίος φέρεται να ανήκε σε ομάδα που σχετιζόταν με το δίκτυο του Αμπού Νιντάλ. Η βόμβα φέρεται να προοριζόταν για το βρετανικό προξενείο, στη συμβολή των οδών Βότση και Όθωνος Αμαλίας. Τότε όμως ο Χασικέχ είτε επειδή ήθελε να κάνει ένα τελευταίο έλεγχο του εκρηκτικού μηχανισμού, είτε επειδή υπήρχε κόσμος στο προξενείο που ενδεχομένως θα τον υποψιαζόταν , μπήκε στην πολυκατοικία της οδού Βότση και κατευθύνθηκε στο ασανσέρ. Εκεί πιθανώς προσπαθώντας να αλλάξει την ώρα έκρηξης της βόμβας ή από κάποιο λάθος χειρισμό του εξερράγη η βόμβα, με 11 κιλά δυναμίτη, με αποτέλεσμα να διαμελιστεί ο ίδιος και να χάσουν τη ζωή τους έξι άνθρωποι που βρίσκονταν σε μια εταιρεία κούριερ στο ισόγειο της πολυκατοικίας. Έξω από την πολυκατοικία περίμενε τον 26χρονο ο συνεργός του, ο Ασάρ Αλ Νομπανί 29 χρόνων, ο οποίος μετά την έκρηξη εξαφανίστηκε.

Οι έξι νεκροί πολίτες ήταν οι εξής: Γιώργος Παπασωτηρόπουλος 58 χρόνων, Βασίλης Κυριακόπουλος 53 χρόνων, Γιάννης Καυκάς 25 χρόνων, Όλγα Σταγγαλινού 25 χρόνων, Δημήτρης Σεϊτανίδης 23 χρόνων και Γεωργία Βέρρα 24 χρόνων.

Αστυνομικοί που έκαναν έλεγχο στα συντρίμμια της εισόδου μετά την έκρηξη, βρήκαν κομμάτια της φοιτητικής ταυτότητας του δράστη και το ένα του παπούτσι και σύντομα κατάφεραν να τον ταυτοποιήσουν. Λίγες μέρες μετά συνέλαβαν τον Αλ Νομπανί και άλλους δύο Παλαιστίνιους, τους Μπαϊκαράτ και Αουάντ Καλίλ. Το φθινόπωρο του 1995 ο Αλ Νομπανί και ο Μπαϊκαράτ Καλίλ καταδικάστηκαν σε 25 χρόνια κάθειρξη (για κατοχή, προμήθεια, κατασκευή και μεταφορά εκρηκτικών υλών, απλή συνέργεια σε ανθρωποκτονίες και σωματικές βλάβες κατά συρροή, για σύσταση συμμορίας και για διακεκριμένες φθορές), ενώ ο Αουάντ Καλίλ σε τρία χρόνια (για κατοχή και μεταφορά εκρηκτικών υλών). Επίσης το δικαστήριο διέταξε την άμεση απέλασή τους μετά την έκτιση των ποινών τους.

Κάθε χρόνο στις 19 Απριλίου πραγματοποιείται μνημόσυνο στην Πάτρα για τους έξι νεκρούς από την έκρηξη βόμβας στην οδό Βότση.

## Παραπομπές


Κατηγορία:Τρομοκρατικά γεγονότα στην Ελλάδα
Κατηγορία:Ιστορία της Πάτρας
Αίγινα (μυθολογία)

Η **Αίγινα** ήταν νύμφη που σύμφωνα με τον μύθο απήχθη από τον Δία. Από την ένωσή τους προήλθε ο βασιλιάς της Αίγινας Αιακός.

Ήταν μια από τις είκοσι κόρες του ποταμού Ασωπού και της Μετώπης, κόρης του ποταμού Λάδωνα. Αδελφή της ήταν η Σαλαμίς. Ο Δίας την ερωτεύτηκε και γι' αυτό το λόγο την απήγαγε μεταφέροντάς της στο νησί Οινόη ή Οινώνη ή Οινόπια, τη σημερινή Αίγινα. Όταν την απήγαγε, ο πατέρας της την έψαχνε παντού ώσπου, ο Σίσυφος του αποκάλυψε ότι ο πατέρας των θεών απήγαγε την κόρη του και ότι ο ίδιος είδε την αρπαγή από τον ψηλό βράχο που καθόταν. Στην αρχή ο Σίσυφος ήταν διστακτικός για το αν θα έπρεπε να αποκαλύψει στον Ασωπό την αρπαγή, για να μην τα βάλει μαζί του ο Δίας. Όταν όμως ο Ασωπός του πρόσφερε μία πηγή με νερό σε αντάλλαγμα για να μάθει τι απέγινε η κόρη του, ο Σίσυφος λησμόνησε τις σκέψεις και τους φόβους του και όπως ήταν διψασμένος τόσες μέρες στο παρατηρητήριο του, ήταν η ιδανική ευκαιρία να προδώσει την αλήθεια.

Να σημειωθεί ότι ο ποταμός Ασωπός υπάρχει ακόμα και σήμερα στην Αίγινα αλλά ονομάζεται "Ρέμα της Σκοτεινής".

## Παραπομπές

## Πηγές
*

Κατηγορία:Αίγινα
Κατηγορία:Νύμφες της ελληνικής μυθολογίας
Δρυμώνας Αιτωλοακαρνανίας

Ο **Δρυμώνας** είναι ορεινός οικισμός του Νομού Αιτωλοακαρνανίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο Δήμο Θέρμου.
μικρογραφία|Η κορυφή του Μελιού (Μηλιού)

## Τοποθεσία
Το χωριό βρίσκεται χτισμένο μέσα σε ελατόδασος σε υψόμετρο περίπου 865 έως 1.030 μέτρων  . Εκτός από το ξηρό του κλίμα το χωριό χαρακτηρίζεται και για την υπέροχη θέα του λόγω του ανοιχτού οριζοντά του. Εγγύς του βρίσκονται, πέρα από το Θέρμο που αποτελεί το διοικητικό κέντρο της περιοχής, τα χωριά Άνω Δρυμώνας, Αγία Τριάδα Δρυμώνος, Αετόπετρα, Άγιος Ιωάννης Αετόπετρας, Κοσκινάς, Μελίγκοβα, Μισάμπελλα, Νεροχώρι, Ταξιάρχης, Μέγας Δένδρος και Καλύβια. Απέχει από το Αγρίνιο 36 χλμ., από τη Ναύπακτο 57,5-59,5 χλμ. , από το Θέρμο 15 χλμ ενώ η Ιερά Μονή Προυσού απέχει οδικώς περίπου 44 χλμ. μέσω της βασικής οδικής αρτηρίας στην ευρύτερη περιοχή. Σε κοντινή απόσταση, σε χαμηλότερο υψόμετρο, βρίσκεται το «Μοναστήρι του Καταφυγίου», γνωστό ως «Καταφύγι» ή και Καταφίδι».
μικρογραφία|Θέα στη λίμνη Τριχωνίδα

## Διοικητική εξέλιξη
Αποτελεί ένα από τα χωριά της ιστορικής περιοχής του Απόκουρου. Αναγνωρίστηκε ως οικισμός με το ΦΕΚ 19Α της 07/12/1835 με την ονομασία «Μπερίκος», όταν και υπήχθη στον τότε Δήμο Αμβρακίας ενώ με το ΦΕΚ 32Α της 08/12/1845 ορίστηκε έδρα του Δήμου Αμβρακίας. Με το ΦΕΚ 261Α της 31/08/1912, και τον σχηματισμό των Κοινοτήτων, προσαρτήθηκε στην τότε Κοινότητα Μπερίκου. Με το ΦΕΚ 81Α της 14/05/1928 το όνομα του οικισμού διορθώθηκε από «Μπερίκος» σε «Δρυμών», ομοίως και της Κοινότητας. Την περίοδο 1997-2010, βάσει του «Σχεδίου Καποδίστριας», αποτελούσε έδρα του ομώνυμου πρώην Δημοτικού Διαμερίσματος του «καποδιστριακού» Δήμου Θέρμου.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Δείτε επίσης
* Μονή Καταφυγίου Δρυμώνα

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Εξωτερικοί σύνδεσμοι
* Ο Δρυμώνας στο χάρτη. topoguide.gr. Ανακτήθηκε: 29/08/2018.
* Ε.Ε.Τ.Α.Α. - Διοικητικές μεταβολές Δρυμώνα Αιτωλοακαρνανίας. eetaa.gr. Ανακτήθηκε: 29/08/2018.
* Ε.Ε.Τ.Α.Α. - Διοικητικές μεταβολές Κοινότητας Δρυμώνα Αιτωλοακαρνανίας. eetaa.gr. Ανακτήθηκε: 29/08/2018.
* Ε.Ε.Τ.Α.Α. - Διοικητικές μεταβολές Δήμου Θέρμου. eetaa.gr. Ανακτήθηκε: 29/08/2018.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Αλφάβητο Βιθκούτσι

Το **αλφάβητο Βιθκούτσι**, επίσης γνωστό ως **Μπιουτακούκγιε** ή **Μπέιθα Κούκιου** από την ονομασία που εφαρμόστηκε από το γερμανό αλβανολόγο Γιόχαν Γκέοργκ φον Χαν, ήταν ένα αλφάβητο που εφευρέθηκε για τη γραφή της αλβανικής γλώσσας μεταξύ των ετών 1825 και 1845 από τον Αλβανό λόγιο Ναούμ Βετσιλάρτζι. Το αλφάβητο αναφέρεται μερικές φορές λανθασμένα με το όνομά του εφευρέτη του, όπως στο *Das Buch der Schrift* του Καρλ Φάουλμαν. Όμως, το όνομα προέρχεται από το Βιθκούτς, ένα χωριό στην περιοχή της Κορυτσάς όπου γεννήθηκε ο Βετσιλάρτζι. Το αλφάβητο ήταν ειδικά σχεδιασμένο για να είναι όσο το δυνατόν θρησκευτικά ουδέτερο, αποφεύγοντας την χρήση γραμμάτων από το ελληνικό, λατινικό ή αραβικό αλφάβητο. Είχε σχεδόν τέλεια αντιστοιχία μεταξύ γραμμάτων και φθόγγων, αλλά δεν περιείχε χαρακτήρες για τους ήχους "gj", "rr", "xh" και "zh". Το αλφάβητο δεν έλαβε εκτεταμένη χρήση λόγω του πρόωρου θανάτου του εφευρέτη και λόγω του απαγορευτικού κόστους της κοπής νέου πληκτρολογίου για το νέο αλφάβητο. Παρ'όλα αυτά, μια σειρά από έγγραφα με το αλφάβητο Βιθκούτσι δημοσιεύθηκαν στα τέλη του 19ου αιώνα. Το αλφάβητο τελικά έπεσε σε αχρηστία από τα ελληνικά, αραβικά και λατινικά αλφάβητα που σχεδιάστηκαν για να το αντικαταστήσει, με το τελευταίο να γίνεται επίσημο το 1909.

Άλλα πρωτότυπα αλφάβητα που χρησιμοποιήθηκαν για τα αλβανικά ήταν τα αλφάβητα Ελμπασάν και Τόντρι του 18ου αιώνα. Ομοίως, αυτά τα αλφάβητα απέτυχαν να δουν την παρατεταμένη διαδεδομένη χρήση.

## Βιβλιογραφία

* Diringer, David. (1949). The Alphabet.
* Straehle, Carolin. (1974). International journal of the sociology of language. Mouton.
* Десницкая, А. В. (1968). Албанский язык и его диалекты.
* Десницкая, А. В. (1987). Албанская литература и албанский язык.
* Elsie, Robert. (1995). The Elbasan Gospel Manuscript (Anonimi i Elbasanit), 1761, and the struggle for an original Albanian alphabet.
* Faulmann, Karl. (1880). Das Buch der Schrift.
* Skendi, Stavro. 1960. The history of the Albanian alphabet: a case of complex cultural and political development. *Südost-Forschungen: Internationale Zeitschrift für Geschichte, Kultur und Landeskunde Südosteuropas* 19:263-284.
* Trix, Frances. 1997. Alphabet conflict in the Balkans: Albanian and the congress of Monastir. *International Journal of the Sociology of Language* 128:1-23.
* Veqilharxhi, Naum. (1845). Evëtori Shqip Fort i Shkurtër.

Κατηγορία:Συστήματα γραφής
Μάρκο Μιχόγεβιτς

Ο **Μάρκο Μιχόγεβιτς** (21 Απριλίου 1996) είναι Βόσνιος πρώην ποδοσφαιριστής Έχει αγωνιστεί και στην Εθνική Βοσνίας. Η θέση στην οποία αγωνιζόταν ήταν αυτή του κεντρικού αμυντικού.

## Σταδιοδρομία σε συλλόγους

Ο Μάρκο Μιχόγεβιτς άρχισε τη σταδιοδρομία του στην Λέοταρ. Έκανε το ντεμπούτο του σε ηλικία 16 ετών, στις 6 Οκτωβρίου του 2012.

Τον Φεβρουάριο του 2014 πήγε στην Σαράγεβο και εκεί πέρασε τα περισσότερα χρόνια της καριέρας του. Μάλιστα τον Ιούνιο του 2017 έγινε αρχηγός της Σαράγιεβο σε ηλικία 21 ετών.

### ΠΑΟΚ
Στις 31 Ιανουαρίου του 2018, ο Μιχόγιεβιτς πήγε στην Σούπερ Λιγκ για τον ΠΑΟΚ, παίρνοντας το νούμερο 16. Έκανε το ντεμπούτο του στο ματς με τον Πλατανιά, ωστόσο δεν ήταν στην 18άδα του ΠΑΟΚ με την ΑΕΚ στον τελικό κυπέλλου. Παρόλα αυτά, σε εκείνο τον αγώνα πανηγύρισε το τρόπαιο.

#### ΟΦΗ
Το καλοκαίρι του 2018 πήγε ως δανεικός στον ΟΦΗ. Συνολικά έπαιξε σε 27 ματς (πρωταθλήματος και κυπέλλου). Την επόμενη χρονιά (2019-2020), πήγε δανεικός στην Γερμανική Άουε.

#### Γκεζτεπέ ΣΚ
Το 2020, ο δανεισμός του στην Άουε τελείωσε, ενώ παράλληλα ο ΠΑΟΚ, ήρθε σε συμφωνία με την Γκεζτεπέ ΣΚ, ομάδα της Τουρκίας, για την πώληση του Μιχόγεβιτς. Ο Βόσνιος αμυντικός, αγωνίστηκε για τα επόμενα 3 χρόνια στην Τουρκία, μέχρι και το καλοκαίρι του 2023. Με την Τούρκικη ομάδα αγωνίστηκε συνολικά σε 40 αγώνες σε όλες τις διοργανώσεις και πέτυχε 3 γκολ.

#### Ραντνίτσκι
Τον χειμώνα του 2024, ήρθε σε συμφωνία με την σέρβικη ομάδα Ραντνίτσκι. Ωστόσο, τον Δεκέμβριο του 2025 και μετά από μία χρονιά με πάρα πολλούς τραυματισμούς, πήρε την απόφαση να σταματήσει το ποδόσφαιρο.

### Εθνική ομάδα
Ο Μιχόγεβιτς, έχει αγωνιστεί με τις μικρές ομάδες τις Βοσνίας (U17, U18, U19, U21), ενώ κατέγραψε και 4 συμμετοχές με την Εθνική ανδρών της χώρας του.

## Τίτλοι - Διακρίσεις

;Σαράγεβο
* Πρωτάθλημα Βοσνίας και Ερζεγοβίνης: **1** 2014-15

;ΠΑΟΚ
* Κύπελλο Ελλάδας: **1** 2017-18

## Παραπομπές


Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές ΦΚ Σαράγεβο
Κατηγορία:Μέσοι ποδοσφαιριστές
Κατηγορία:Βόσνιοι ποδοσφαιριστές
Κατηγορία:Ξένοι ποδοσφαιριστές στην Ελλάδα
Κατηγορία:Σερβοβόσνιοι
Κατηγορία:Ποδοσφαιριστές Εθνικής Βοσνίας και Ερζεγοβίνης Κ21
Κατηγορία:Ποδοσφαιριστές Εθνικής Βοσνίας και Ερζεγοβίνης Κ17
Κατηγορία:Ποδοσφαιριστές Εθνικής Βοσνίας και Ερζεγοβίνης Κ19
Κατηγορία:Ποδοσφαιριστές Εθνικής Βοσνίας και Ερζεγοβίνης
Κατηγορία:Ποδοσφαιριστές ΦΚ Ερτσγκεμπίργκε Άουε
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Πρέμιερ Λιγκ Βοσνίας και Ερζεγοβίνης
Λεωνίδας Γαλλής

Ο **Λεωνίδας Γαλλής** (12 Δεκεμβρίου 1921 - Απρίλιος 2008) ήταν Έλληνας ιατρός και πολιτικός.

## Βιογραφικά στοιχεία

Γεννήθηκε στις 12 Δεκεμβρίου του 1921 στο Δομοκό Φθιώτιδας. Σπούδασε ιατρική στην Ιατρική Σχολή Αθηνών και μετεκπαιδεύθηκε στη Ρευματολογία στην Ιατρική Σχολή της Βιέννης. Ξεκίνησε να εργάζεται ως ιατρός ρευματολόγος στο Νοσοκομεία Ασκληπιείο Βούλας αλλά σταδιοδρόμησε στο Νοσοκομείο ΝΙΜΤΣ (Νοσηλευτικό Ίδρυμα Μετοχικού Ταμείου Στρατού). Από τους παλιότερους κλινικούς ρευματολόγους στη χώρα, διετέλεσε Πρόεδρος της Ελληνικής Ρευματολογικής Εταιρείας - ΕΡΕ τα έτη 1981 και 1982 και εξελέγη επίτιμος πρόεδρός της από τους συναδέλφους του. 

Πολιτεύθηκε με την ΕΡΕ και εξελέγη βουλευτής Φθιώτιδας με τη Νέα Δημοκρατία στις εκλογές του 1974 και του 1977.

Είχε πλούσιο συγγραφικό έργο εκδίδοντας μεταξύ άλλων επιστημονικά βιβλία για την ρευματολογία, ιστορικά για την περίοδο 1939 - 1949 και 13 τόμους Λαογραφίας με τίτλο "Χρονικά της Επαρχίας Δομοκού". 

Παντρεμένος με τη Δαλιδά Ευθυμίου, απέκτησε δυο παιδιά, τον Δημοσθένη και την Εριφύλη.  

Απεβίωσε στην Αθήνα το 2008.

## Αναφορές


Κατηγορία:Βουλευτές Φθιώτιδας
Κατηγορία:Έλληνες ρευματολόγοι
Κατηγορία:Βουλευτές εκλεγμένοι με τη Νέα Δημοκρατία
Ολυμπία Τελιγιορίδου

Η **Ολυμπία Τελιγιορίδου** είναι Ελληνίδα κτηνιάτρος, πολιτικός, πρώην Υφυπουργός Αγροτικής Ανάπτυξης και Τροφίμων και πρώην βουλευτής. 

## Βιογραφία
Γεννήθηκε το 1966 στην Καστοριά. 

Σπούδασε στην Κτηνιατρική Σχολή του Αριστοτελείου Πανεπιστημίου Θεσσαλονίκης, ενώ επίσης σπούδασε για τον Ευρωπαϊκό Πολιτισμό στο Ελληνικό Ανοικτό Πανεπιστήμιο. 

Ήταν υποψήφια βουλευτής με το ΠΑΣΟΚ στην Α΄ Θεσσαλονίκης στις εκλογές του 1993 και 1996. Το 1998 αποχώρησε από το ΠΑΣΟΚ. Εντάχθηκε ως μέλος της Νομαρχιακής Επιτροπής, Συντονιστικής Επιτροπής και Γραφείου Τύπου ΣΥΡΙΖΑ Καστοριάς.

Εκλέγεται για πρώτη φορά βουλευτής Καστοριάς στις εκλογές του Σεπτεμβρίου 2015 και επανεξελέγη στις εκλογές του 2019. Είναι μέλος της Ειδικής Μόνιμης Επιτροπής Ελληνισμού της Διασποράς του Κοινοβουλίου, ενώ ήταν μέλος της Διαρκούς Επιτροπής Παραγωγής και Εμπορίου. Στον ανασχηματισμό της 29ης Αυγούστου 2018 ανέλαβε καθήκοντα υφυπουργού Αγροτικής Ανάπτυξης και Τροφίμων, θέση που διατήρησε έως τις 9 Ιουλίου 2019.

Στις βουλευτικές εκλογές του Μαΐου και του Ιουνίου 2023 δεν κατάφερε να επανεκλεγεί, ενώ έθεσε υποψηφιότητα στις ευρωεκλογές του 2024.

Τον Νοέμβριο του 2024, αρχικά παραιτήθηκε από Μέλος της Πολιτικής Γραμματείας του ΣΥΡΙΖΑ - Προοδευτική Συμμαχία και ακολούθως αποχώρησε από το κόμμα και εντάχθηκε στο Κίνημα Δημοκρατίας υπό τον Στέφανο Κασσελάκη.

## Παραπομπές


Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Έλληνες κτηνίατροι
Κατηγορία:Έλληνες υφυπουργοί Αγροτικής Ανάπτυξης και Τροφίμων
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Καστοριάς
ΚΑΦ Κονφεντερέισον Καπ

Το **ΑΦΚ Κονφεντερέισον Καπ** (αγγλικά: *CAF Confederation Cup*), επισήμως γνωστό ως *Total CAF Confederation Cup*, είναι ένας διεθνής ποδοσφαιρική διασυλλογική διοργάνωση της Αφρικανικής Συνομοσπονδίας Ποδοσφαίρου (CAF). Μετέχουν ομάδες από ποδοσφαιρικά πρωταθλήματα της Αφρικής και αποτελεί το δεύτερο επίπεδο διεθνών ποδοσφαιρικών διασυλλογικών διοργανώσεων πίσω από το ΚΑΦ Τσάμπιονς Λιγκ. Η νικήτρια της διοργάνωσης αντιμετωπίζει τη νικήτρια του ΚΑΦ Τσάμπιονς Λιγκ στο ΚΑΦ Σούπερ Καπ της επόμενης περιόδου.

## Χορηγία
Τον Ιούλιο του 2016, η Total εξασφάλισε ένα οκταετές πακέτο χορηγίας από την Αφρικανική Συνομοσπονδία Ποδοσφαίρου (CAF) για να υποστηρίξει 10 από τις κύριες διοργανώσεις της. Η Total ξεκίνησε με το Κύπελλο Εθνών Αφρικής που διεξήχθη στη Γκαμπόν και μετονομάστηκε σε *Total Africa cup of Nations*.

## Παραπομπές


## Εξωτερικοί σύνδεσμοι
*

Κατηγορία:Διεθνείς διασυλλογικές διοργανώσεις ποδοσφαίρου
ΚΟΝΚΑΚΑΦ Λιγκ

To **ΚΟΝΚΑΚΑΦ Λιγκ** (αγγλικά: *CONCACAF League*) είναι ετήσια ποδοσφαιρική διασυλλογική διοργάνωση στην Κεντρική Αμερική και την Καραϊβική. Ανακοινώθηκε στις 8 Μαΐου 2017. Στη διοργάνωση μετέχουν 16 ομάδες (13 από την Κεντρική Αμερική και 3 από την Καραϊβική) σε αγώνες νοκ άουτ εντός και εκτός έδρας. Η νικήτρια της διοργάνωσης προκρίνεται στο ΚΟΝΚΑΚΑΦ Τσάμπιονς Λιγκ.

## Παραπομπές


## Εξωτερικοί σύνδεσμοι
*

Κατηγορία:Διεθνείς διασυλλογικές διοργανώσεις ποδοσφαίρου
Αφιά Φουτμπόλ Κλαμπ

Η **Αφιά Φουτμπόλ Κλαμπ** (γαλλικά: *Hafia Football Club*) είναι ποδοσφαιρικός σύλλογος στο Κονακρί της Γουινέας. Χρώματα του συλλόγου είναι το πράσινο και το λευκό. Τα εντός έδρας παιχνίδια της ομάδας διεξάγονται στο Σταντ ντυ 28 Σεπτέμπρ, χωρητικότητας 25.000 θεατών.

## Ιστορία
Ο σύλλογος ιδρύθηκε το 1951, ενώ τη δεκαετία του 60 αναφερόταν ως *Κονακρί ΙΙ* (Conacry II).

## Επιτυχίες
.

;Εγχώριες
***[[Πρωτάθλημα ποδοσφαίρου Γουινέας|Πρωτάθλημα Γουινέας]]**
::Πρωταθλήτρια (16): 1966, 1967, 1968, 1971, 1972, 1973, 1974, 1975, 1976, 1977, 1978, 1979, 1982, 1983, 1985, 2023
***[[Κύπελλο Γουινέας (ποδόσφαιρο ανδρών)|Κύπελλο Γουινέας]]**
::Κυπελλούχος (4): 1992, 1993, 2002, 2017

;Διεθνείς
***[[Κύπελλο Πρωταθλητριών Ποδοσφαίρου Αφρικής|Κύπελλο Πρωταθλητριών Αφρικής]]**
::Νικήτρια (3): 1972, 1975, 1977

## Παραπομπές


## Εξωτερικοί σύνδεσμοι

*

Κατηγορία:Ποδόσφαιρο στη Γουινέα
Κατηγορία:Ιδρύσεις ποδοσφαιρικών ομάδων το 1951
Ασάντε Κοτόκο ΣΚ

Η **Ασάντε Κοτόκο ΣΚ** (αγγλικά: *Asante Kotoko S.C.*) είναι αθλητικός σύλλογος στο Κουμάσι της περιφέρειας Ασάντι στην Γκάνα. Χρώματα του συλλόγου είναι το κόκκινο και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Στάδιο Μπάμπα Γιάρα, χωρητικότητας 40.528 θεατών.

## Ιστορία
Ο σύλλογος ιδρύθηκε το 1935.

## Επιτυχίες
.

;Εγχώριες
***[[Πρωτάθλημα ποδοσφαίρου Γκάνας|Πρωτάθλημα Γκάνας]]**
::Πρωταθλήτρια (25): 1959, 1963–64, 1964–65, 1967, 1968, 1969, 1972, 1975, 1980, 1981, 1982, 1983, 1986, 1987, 1988–89, 1990–91, 1991–92, 1992–93, 2003, 2005, 2007–08, 2011–12, 2012–13, 2013–14, 2021-22
***[[Κύπελλο Γκάνας (ποδόσφαιρο ανδρών)|Κύπελλο Γκάνας]]**
::Κυπελλούχος (9): 1958, 1959, 1960, 1978, 1984, 1997–98, 2001, 2014, 2017, 2024-25
***[[Σούπερ Καπ Γκάνας]]
::Κυπελλούχος (4): 2012, 2013, 2014, 2025

;Διεθνείς
***Κύπελλο Πρωταθλητριών Αφρικής'''
::Νικήτρια (2): 1970, 1983

## Παραπομπές


## Εξωτερικοί σύνδεσμοι

*

Κατηγορία:Ποδοσφαιρικές ομάδες Γκάνας
Κατηγορία:Ιδρύσεις ποδοσφαιρικών ομάδων το 1935
Ενίμπα Ιντερνάσιοναλ ΦΚ

Η **Ενίμπα ΦΚ** (αγγλικά: *Enyimba F.C.*) είναι ποδοσφαιρικός σύλλογος στην Άμπα της Νιγηρίας. Χρώματα του συλλόγου είναι το μπλε και το λευκό. Τα εντός έδρας παιχνίδια της ομάδας διεξάγονται στο Στάδιο Ενίμπα, χωρητικότητας 16.000 θεατών.

## Ιστορία
Ο σύλλογος ιδρύθηκε το 1976.

## Επιτυχίες
.

;Εγχώριες
***[[Πρωτάθλημα ποδοσφαίρου Νιγηρίας|Πρωτάθλημα Νιγηρίας]]**
::Πρωταθλήτρια (7): 2001, 2002, 2003, 2005, 2007, 2010, 2015
***[[Α΄ Κατηγορία ποδοσφαίρου ανδρών Νιγηρίας|Δεύτερη Κατηγορία Νιγηρίας]]**
::Πρωταθλήτρια (1): 1993
***[[Κύπελλο Νιγηρίας (ποδόσφαιρο ανδρών)|Κύπελλο Νιγηρίας]]**
::Κυπελλούχος (4): 2005, 2009, 2013, 2014
***[[Σούπερ Καπ Νιγηρίας]]**
::Κυπελλούχος (4): 2001, 2003, 2010, 2013.

;Διεθνείς
***[[ΚΑΦ Τσάμπιονς Λιγκ]]**
::Νικήτρια (2): 2003, 2004
***[[ΚΑΦ Σούπερ Καπ]]**
::Νικήτρια (2): 2004, 2005

## Παραπομπές


## Εξωτερικοί σύνδεσμοι
*

Κατηγορία:Ποδοσφαιρικές ομάδες Νιγηρίας
Κατηγορία:Ιδρύσεις ποδοσφαιρικών ομάδων το 1976
Πόθεν έσχες (Ελλάδα)

250px|μικρογραφία|Το λογότυπο της πλατφόρμας
Η **δήλωση περιουσιακής κατάστασης**  (όπως επίσημα λέγεται το **πόθεν έσχες** από την αρχαιοελληνική φράση «από πού το έχεις») είναι η υποχρέωση φυσικών και μη φυσικών προσώπων να δηλώνουν και να δικαιολογούν τις πηγές των εισοδημάτων τους ή άλλων περιουσιακών στοιχείων τους. Καθιερώθηκε με τον ν. 3213/2003.

## Περιεχόμενα
Περιλαμβάνει τα υπάρχοντα περιουσιακά στοιχεία ενός ατόμου την στιγμή της υποβολής της δήλωσης. Ως περιουσιακά στοιχεία νοούνται μεταξύ άλλων τα έσοδα που έχει κάποιος κατά τα τρία τελευταία χρόνια, ακίνητα, μετοχές ελληνικών και ξένων εταιρειών, ομόλογα, μερίδια σε αμοιβαία κεφάλαια, καταθέσεις, οχήματα κλπ.

Η δήλωση πρέπει να υποβάλλεται μέσα σε 90 μέρες από την ημερομηνία απόκτησης της ιδιότητας κάποιου ως υπόχρεου, δηλαδή από τη στιγμή που καταλαμβάνει μια θέση που απαιτεί να γίνει η διαδικασία αυτή. 

## Εξωτερικοί σύνδεσμοι
Είσοδος στην πλατφόρμα

Κατηγορία:Φορολογία στην Ελλάδα
Δασική πυρκαγιά στην Ικαρία (1993)

Το μεσημέρι της 30ης Ιουλίου 1993 ξέσπασε **μεγάλη δασική πυρκαγιά στην [[Ικαρία]]**, στην ευρύτερη περιοχή του Αγίου Κηρύκου, που λόγω των ισχυρών ανέμων και των ανεπαρκών πυροσβεστικών μέσων πήρε γρήγορα διαστάσεις. Πολλοί άνθρωποι εγκατέλειψαν τα σπίτια τους στις γύρω περιοχές για να γλυτώσουν και κατέφυγαν στην πόλη αλλά αρκετοί παρέμειναν προκειμένου να προσπαθήσουν να τα σώσουν.

Από την πυρκαγιά έχασαν τη ζωή τους 13 άνθρωποι και κάηκαν περισσότερα από 20.000 στρέμματα. Από τη φωτιά έχασαν τη ζωή τους οι: Πούλος Ευστράτιος  80 χρονών, Πούλου Κούλα 73 χρονών, Πούλου Σταματούλα 67 χρονών,  Κήρυκος Γεώργιος – Ελευθέριος 39 χρονών, Φυσίδας Ηλίας 25 χρονών, Τσαγανός Δημήτριος 21 χρονών, Μπρατσής Κωνσταντίνος 68 χρονών, Πεσκέσης Γεώργιος 73 χρονών, Πεσκέση Αικατερίνη 64 χρονών, Λιάρης Σιδερής 69 χρονών, Λιάρη Καλλιόπη 70 χρονών, Ξυλά Γεωργία 18 χρονών και Ξυλά Δέσποινα 65 χρονών. Από αυτούς ο Γιώργος Κηρύκου (που συμμετείχε στην Εξέγερση του Πολυτεχνείου) , ο Ηλίας Φυσίδας και ο Δημήτρης Τσαγανός έχασαν τη ζωή τους ενώ προσπαθήσουν να σώσουν ηλικιωμένους που κινδύνευαν από τη φωτιά. Για το λόγο αυτό τιμήθηκαν από την Ακαδημία Αθηνών.

Κάθε χρόνο στις 30 Ιουλίου γίνονται επιμνημόσυνες συγκεντρώσεις στη θέση Πουλάτο, όπου το 2000 τοποθετήθηκε μνημείο.

## Παραπομπές


Κατηγορία:Πυρκαγιές στην Ελλάδα
Πεντεσκούφια Κορινθίας

Η **Πεντεσκούφια Κορινθίας** είναι περιοχή με αρχαιολογικό ενδιαφέρον στο Ν. Κορινθίας Πελοποννήσου κοντά στο κάστρο Ακροκόρινθου.

Το 1879 περισσότερες από 1000 πλάκες τερακότας (΄πίνακες' οπτής κεραμικής) ανασκάφθηκαν παράνομα από την περιοχή. Οι πλάκες που βρίσκονται τώρα στα μουσεία του Βερολίνου, του Παρισιού και της Κορίνθου προέρχονται από κοντινό Κορινθιακό Ναό του Ποσειδώνα. Η πλειοψηφία των πλακών χρονολογούνται από την περίοδο 570-500 π.Χ.

## Αρχαιολογικά Ευρήματα

### Από το Μουσείο του Βερολίνου

Αρχείο:Antikensammlung Berlin 242.JPG|Λήψη του Πηλού, Κορινθιακή πλάκα του 575–550 π.Χ. από την Πεντεσκούφια
Αρχείο:Antikensammlung Berlin 243.JPG|Λήψη του Πηλού (575-550 π.Χ.)
Αρχείο:Antikensammlung Berlin 244.JPG|Κατασκευή κεραμικών, Κορινθιακή πλάκα του 575-550 π.Χ. από την Πεντεσκούφια
Αρχείο:Antikensammlung Berlin 245.JPG|Κατασκευή Κεραμικών
Αρχείο:Antikensammlung Berlin 246.JPG|Φόρτωση υλικών σε Κορινθιακή πλάκα που ανασκάφθηκε από την Πεντεσκούφια
Αρχείο:Antikensammlung Berlin 247.JPG|Στάδιο από την διαδικασία κατασκευής κεραμικών, 575-550 π.Χ.
Αρχείο:Antikensammlung Berlin 248.JPG|Κλίβανος για την κατασκευή κεραμικών, 575-550 π.Χ.
Αρχείο:Antikensammlung Berlin 250.JPG|Στάδιο από κατασκευή κεραμικών, το 575-550 π.Χ.
Αρχείο:Antikensammlung Berlin 251.JPG|Θέρμανση κλίβανου για την κατασκευή κεραμικών το 575-550 π.Χ.
Αρχείο:Antikensammlung Berlin 252.JPG|Φόρτωση υλικών το 575-550 π.Χ.
Αρχείο:Antikensammlung Berlin 253.JPG|Φόρτωση υλικών σε Κορινθιακή πλάκα από την Πεντεσκούφια
Αρχείο:Antikensammlung Berlin 254.JPG|Κοιτάζοντας μέσα στον κλίβανο, 575-550 π.Χ.
Αρχείο:Antikensammlung Berlin 255.JPG|Φόρτωση υλικών
Αρχείο:Ceramic fragment with WANAKTI inscription.jpg|Κεραμική πλάκα που απεικονίζει άλογο με αναβάτη από τον Ναό του Ποσειδώνα. Η επιγραφή αναφέρει "ΠΟΤΕΙΔΑΝ] Ι ΒΑΝΑΚΤΙ" "*προς τον βασιλιά Ποσειδώνα"* . Η επιγραφή είναι γραμμένη στην αρχαία κορινθιακή διάλεκτο όπου χρησιμοποιείται το σύμβολο δίγαμμα w και ένα ιώτα σε μορφή σίγμα. "Άναξ" ήταν ο βασιλιάς.
Αρχείο:Korinthische Votivtafel 1.JPG|Κατασκευή κεραμικών


### Απο το Μουσείο του Λούβρου στο Παρίσι

Αρχείο:Amphitrite Penteskouphia Louvre MNC208.jpg|Η Αμφιτρίτη
Αρχείο:Clay extraction Louvre MNB2858.jpg|Εξαγωγή πηλού, κορινθιακή πλάκα με μαύρες μορφές. 575-550 π.Χ.
Αρχείο:Penteskouphia plaque horses Louvre MNC212.jpg|Άλογα δεμένα σε άρμα, 575-550 π.Χ.
Αρχείο:Pinakes de Penteskouphia.JPG|Ο Ποσειδών
Αρχείο:Plaque Penteskouphia MNB2858.jpg|Από εργαστήριο κατασκευής κεραμικών, κορινθιακή πλάκα με μαύρες μορφές. 575-550 π.Χ.
Αρχείο:Potter workshop Louvre MNB2857.jpg|Από εργαστήριο κατασκευής κεραμικών, 575-550 π.Χ.


## Βιβλιογραφία


Κατηγορία:Περιφερειακή ενότητα Κορινθίας
Κατηγορία:Ιστορία της Πελοποννήσου
Κατηγορία:Αρχαία Κόρινθος
Κατηγορία:Αρχαιοελληνική κεραμική
Κατηγορία:Αρχαιολογία
Χορασανικά αραβικά

Τα **χορασανικά Αραβικά **είναι διάλεκτος της αραβικής που ομιλείται στο Ιράν. Είναι μια ποικιλία των κεντροασιατικών αραβικών που ομιλείται στην Ιρανική επαρχία του Χορασάν. Τα Χορασανικά Αραβικά δεν διδάσκονται στο σχολείο και δεν ομιλείται από την πλειοψηφία των αράβων Χορασάνι. Γράφεται στο αραβικό αλφάβητο.

## Παραπομπές


Κατηγορία:Γλώσσες του Ιράν
Χ
Ιουδαιο-Ιρακινά αραβικά

Τα **Ιουδαιο-Ιρακινό αραβικά** (), επίσης γνωστά ως **Ιρακινά Ιουδαιο-Αραβικά** και **Γιαχουντικά**, είναι μια ποικιλία των αραβικών που ομιλείται από Ιρακινούς Εβραίους οι οποίοι προς το παρόν ή παλαιότερα ζούσαν στο Ιράκ. Υπολογίζεται ότι υπάρχουν 100.000 με 120.000 ομιλητές στο Ισραήλ (το 1994) ενώ μόνο 100 με 150 ηλικιωμένοι ομιλητές παραμένουν στο Ιράκ (το 1992). Η πιο γνωστή ποικιλία είναι τα Εβραϊκά Αραβικά της Βαγδάτης, αν και υπήρχαν διαφορετικές διάλεκτοι στη Μοσούλη και αλλού.

Η συντριπτική πλειοψηφία των Ιρακινών Εβραίων έχουν μεταφερθεί στο Ισραήλ και έχουν μεταστραφεί προς τα εβραϊκά ως η γλώσσα που ομιλείται στο σπίτι.

Η ταινία Farewell Baghdad του 2014 είναι κυρίως στα Εβραϊκά Αραβικά της Βαγδάτης. Είναι η πρώτη φορά που μια ταινία έχει γυριστεί στα Ιουδαιο-Ιρακινά αραβικά.

## Εξωτερικοί σύνδεσμοι

* Δείγμα Γραφής
* Δείγμα ομιλίας
* Πόροι OLAC στην και για την Ιουδαιο-ιρακινή αραβική γλώσσα

## Παραπομπές


Κατηγορία:Ισραήλ-επέκταση
Κατηγορία:Γλώσσες του Ιράκ
Κατηγορία:Γλώσσες του Ισραήλ
Ι
Ασοσιασιόν Σπορτίβ Βιτά Κλεμπ

Η **Ασοσιασιόν Σπορτίβ Βιτοριά Κλαμπ** (γαλλικά: *Association Sportive Vitoria Club*) είναι αθλητικός σύλλογος στην Κινσάσα της Λαϊκής Δημοκρατίας του Κονγκό. Χρώματα του συλλόγου είναι το πράσινο και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Σταντ ντε Μαρτύρ, χωρητικότητας 80.000 θεατών.

## Ιστορία
Ο σύλλογος ιδρύθηκε το 1935 με την ονομασία «Φουτμπόλ Κλαμπ Ρεναισσάνς» (Football Club Renaissance). Το 1939 πήρε την ονομασία «Ασοσιασιόν Σπορτίβ Ντιάμπλ Ρουζ» (Association Sportive Diables Rouges). Η ονομασία του συλλόγου άλλαξε και πάλι το 1942 σε «Ασοσιασιόν Σπορτίβ Βιτοριά Κλαμπ» (Association Sportive Vitoria Club). Το 1972 μετονομάστηκε σε «Ασοσιασιόν Σπορτίβ Βιτά Κλαμπ» (Association Sportive Vita Club). Η ονομασία «Ασοσιασιόν Σπορτίβ Βιτοριά Κλαμπ» επανήλθε το 1990.

## Επιτυχίες
.

;Εγχώριες
***[[Πρωτάθλημα ποδοσφαίρου Λαϊκής Δημοκρατίας του Κονγκό|Πρωτάθλημα ΛΔ Κονγκό]]**
::Πρωταθλήτρια (14): 1970, 1971, 1972, 1973, 1975, 1977, 1980, 1988, 1993, 1997, 2003, 2010, 2015, 2018 
***[[Κύπελλο Λαϊκής Δημοκρατίας του Κονγκό (ποδόσφαιρο ανδρών)|Κύπελλο ΛΔ Κονγκό]]**
::Κυπελλούχος (9): 1971, 1972, 1973, 1975, 1977, 1981, 1982, 1983, 2001
***[[Σούπερ Καπ |Σούπερ Καπ ΛΔ Κονγκό]]
::Νικήτρια (1): 2015

;Διεθνείς
***Κύπελλο Πρωταθλητριών Αφρικής'''
::Νικήτρια (1): 1973

## Παραπομπές


## Εξωτερικοί σύνδεσμοι

*

Κατηγορία:Ποδοσφαιρικές ομάδες Λαϊκής Δημοκρατίας του Κονγκό
Κατηγορία:Ιδρύσεις ποδοσφαιρικών ομάδων το 1935
Ούβατς

thumb|Μαίανδρος στον Ούβατς
Ο **Ούβατς** () είναι ποταμός της Σερβίας και της Βοσνίας και Ερζεγοβίνης που πηγάζει κάτω από το οροπέδιο Γκόλια και το οροπέδιο Πέζτερ στη Σερβία, στη συνέχεια διασχίζει τη νοτιοδυτική Σερβία έπειτα την ανατολική Βοσνία και Ερζεγοβίνη, όπου μετά από 115 χλμ. συναντά τον ποταμό Λιμ στον οποίο κι εκβάλει. Για 10 χιλιόμετρα σχηματίζει τα σύνορα μεταξύ των δύο χωρών. 

Ο ποταμός είναι γνωστός για τους μαιάνδρους. ελικοειδής διαδρομή, που σχηματίζει κατά τη ροή του στο ομώνυμο φαράγγι προστατευόμενο από το 1971 με σπάνια είδη πουλιών και ψαριών. Ο Ούβατς αποστραγγίζει μια έκταση 1.596 χλμ², ανήκει στη λεκάνη απορροής της Μαύρης Θάλασσας και δεν είναι πλεύσιμος. 

## Παραπομπές


Κατηγορία:Ποταμοί της Σερβίας
Κατηγορία:Ποταμοί της Βοσνίας και Ερζεγοβίνης
Ορύξ Ντουαλά

Η **Ορύξ Ντουαλά** (γαλλικά: *Oryx Douala*) είναι αθλητικός σύλλογος στο Ντουάλα του Καμερούν. Χρώματα του συλλόγου είναι το κίτρινο και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Σταντ ντε λα Ρεουνιφικασιόν, χωρητικότητας 30.000 θεατών.

## Ιστορία
Ο σύλλογος ιδρύθηκε το 1907.

## Επιτυχίες
.

;Εγχώριες
***[[Πρωτάθλημα ποδοσφαίρου Καμερούν|Πρωτάθλημα Καμερούν]]**
::Πρωταθλήτρια (5): 1961, 1963, 1964, 1965, 1967
***[[Κύπελλο Καμερούν (ποδόσφαιρο ανδρών)|Κύπελλο Καμερούν]]**
::Κυπελλούχος (4): 1956, 1963, 1968, 1970

;Διεθνείς
***[[Κύπελλο Πρωταθλητριών Ποδοσφαίρου Αφρικής|Κύπελλο Πρωταθλητριών Αφρικής]]**
::Νικήτρια (1): 1965

## Παραπομπές


## Εξωτερικοί σύνδεσμοι

*

Κατηγορία:Ποδοσφαιρικές ομάδες Καμερούν
Κατηγορία:Ιδρύσεις ποδοσφαιρικών ομάδων το 1907
Hanklyn-Janklin

Το ***Hanklyn-Janklin*** είναι σύγχρονο λεξιλόγιο των Ινδικών Αγγλικών όρων και λέξεων που προέρχονται από την Ινδία στα γενικά Αγγλικά. Ο συγγραφέας του λεξικού είναι ο Νάιτζελ Χάνκιν,.

## Παραπομπές


## Εξωτερικοί σύνδεσμοι
* Λεπτομέρειες στην ιστοσελίδα του εκδότη

Κατηγορία:Γλώσσες της Ινδίας
Λίβαϊ Σταμπς

Ο **Λίβαϊ Σταμπς** (αγγλ.: Levi Stubbs), 6 Ιουνίου 1936 - 17 Οκτωβρίου 2008), ήταν Αμερικανός τραγουδιστής της Rhythm and blues και ένας εκ των ιδρυτών του μουσικού συγκροτήματος Four Tops.

## Βιογραφία
Ο Σταμπς γεννήθηκε στο Ντιτρόιτ το 1936. Είχε έναν ακόμη αδελφό τον Τζόι, ο οποίος αργότερα έγινε μέλος των μουσικών συγκροτημάτων The Falcons και The Originals, και ο ξάδελφός του ήταν ο Τζάκι Γουίλσον. 
Ο Σταμπς πήγε στο Λύκειο Περσίνγκ, όπου ξεκίνησε και την επαγγελματική καριέρα του στο  τραγούδι μαζί με τους φίλους του Αμπντούλ Φακίρ, Λόρενς Πέιτον και τον Ρενάλντο Μπένσον δημιουργώντας το συγκρότημα Four Tops το 1954.

## Καριέρα
Οι Four Tops υπεγράψαν συμβόλαιο με την δισκογραφική εταιρεία Motown Records το 1963 και μέχρι το τέλος της δεκαετίας είχαν αρκετές μεγάλες επιτυχίες (με τον Σταμπς ως τραγουδιστή) όπως : "Baby I Need Your Loving", "I Can't Help Myself (Sugar Pie, Honey  Bunch)", "It's the Same Old Song", "I'll Turn to Stone", "Reach Out I'll Be There", "Standing in the Shadows of Love", "Bernadette", "Still Water (Love)", "Ain't No Woman (Like the One I've  Got)", και η τελευταία τους μεγάλη επιτυχία του 1988 "Loco In Acapulco".

Ο Σταμπς ήταν επίσης ηθοποιός  φωνής και πήρε μέρος σε ταινίες και τηλεοπτικές σειρές κινουμένων σχεδίων, με πιο γνωστή την «Audrey ΙΙ», και στην κωμωδία του 1986 το Μαγαζάκι του Τρόμου, καθώς  και στη τηλεοπτική σειρά Captain Ν: The Game Master.

Ο Σταμπς θαυμάστηκε από τους συνομηλίκους του για το εντυπωσιακό φωνητικό εύρος του, και επηρέασε πολλούς μετέπειτα καλλιτέχνες, όπως ο Daryl Hall  of Hall και Oates. 
Το κύριο χαρακτηριστικό του ήταν το ισχυρό, συναισθηματικό, και δραματικό ύφος  του ως τραγουδιστής.

## Προσωπική ζωή

Ο Σταμπς ήταν παντρεμένος με με την Κλίνις Τάουνσεντ επί 48 χρόνια, από το 1960 μέχρι το θάνατό του το 2008. 
Το ζευγάρι είχε  πέντε παιδιά μαζί με 11 εγγόνια και10 δισεγγόνα.

Ο Λίβαΐ Σταμπς διαγνώστηκε με  καρκίνο το 1995, και μετά από ένα εγκεφαλικό επεισόδιο το 2000, δεν ήταν πλέον σε θέση να συμμετέχει με τους Four Tops. 
Πέθανε στον ύπνο του στις 17 Οκτωβρίου του 2008, στο σπίτι του στο Ντιτρόιτ.

## Παραπομπές


## Εξωτερικοί σύνδεσμοι
* Ο  
* Ο Λίβαι Σταμπς στο Billboard.com

Κατηγορία:Αμερικανοί μουσικοί
Κατηγορία:Αμερικανοί τραγουδιστές
Laudamotion

**Η** **Laudamotion** είναι μια χαμηλού κόστους αεροπορική εταιρεία με βάση το αεροδρόμιο της Βιέννης. 

## Ιστορία

Στις 16 Φεβρουαρίου του 2018 η αεροπορική εταιρεία Condor υπέγραψε συμφωνία με την Laudamotion και ανέλαβε τις πωλήσεις και το μάρκετινγκ της Laudamotion. Οι αρχικοί προορισμοί της εταιρείας ήταν το Ντίσελντορφ, η Φρανκφούρτη, η Στουτγκάρδη,  η Βασιλεία, η Μαγιόρκα, η Ίμπιζα και η Μάλαγα.

Τον Μάρτιο του 2018 ξεκίνησε πτητικό έργο παίρνοντας την θέση της Niki.

Τον Απρίλιο του 2018 η αεροπορική εταιρεία Condor ανακοίνωσε τη λήξη της συνεργασία με την Laudamotion.

Τον Αύγουστο του 2018 η Ryanair ανακοίνωσε ότι είχε ολοκληρώσει την εξαγορά του 75% του μετοχικού κεφαλαίου της εταιρείας. Ωστόσο θα επεκτείνει τον στόλο της Laudamotion από 9 που είναι τώρα σε 18 αεροσκάφη Airbus.

## Στόλος
Από τον Μάρτιο του 2019 ο στόλος της Laudamotion αποτελείται από τα ακόλουθα αεροσκάφη:



## Αναφορές


## Εξωτερικοί σύνδεσμοι

* Επίσημη ιστοσελίδα 
* Laudamotion στο Facebook

Κατηγορία:Αυστριακές αεροπορικές εταιρείες
Γκραν Πρι Ουγγαρίας 2018 (Φόρμουλα 1)

Το **Γκραν Πρι Ουγγαρίας 2018** ήταν ο 12ος αγώνας της χρονιάς στο Παγκόσμιο πρωτάθλημα Φόρμουλα 1 (2018) και διεξήχθη στην πίστα Hungaroring στη Βουδαπέστη το τριήμερο 27-29 Ιουλίου. Αυτή ήταν η 34η φορά συνολικά που το Ουγγρικό Γκραν Πρι είναι στο καλεντάρι του Παγκόσμιου Πρωταθλήματος της Φόρμουλα 1.

## Πρόγραμμα τριημέρου

## Ελαστικά

## Ελεύθερα Δοκιμαστικά

### Free Practice 1 (FP1)
Στα πρώτα δοκιμαστικά της Παρασκευής, στις 27 Ιουλίου 2018, ο καιρός ήταν καθαρός. Όλοι οι οδηγοί χρησιμοποίησαν τη ούλτρα μαλακή γόμα (Ultrasoft), τη μαλακή γόμα (Soft) ή τη μεσαία γόμα (Medium) της Pirelli.

### Free Practice 2 (FP2)
Στα δεύτερα δοκιμαστικά της Παρασκευής, στις 27 Ιουλίου 2018, ο καιρός ήταν καθαρός. Όλοι οι οδηγοί χρησιμοποίησαν τη ούλτρα μαλακή γόμα (Ultrasoft), τη μαλακή γόμα (Soft) ή τη μεσαία γόμα (Medium) της Pirelli.

### Free Practice 3 (FP3)
Στα τρίτα δοκιμαστικά του Σαββάτου, στις 28 Ιουλίου 2018, ο καιρός ήταν καθαρός. Όλοι οι οδηγοί χρησιμοποίησαν τη ούλτρα μαλακή γόμα (Ultrasoft), τη μαλακή γόμα (Soft) ή τη μεσαία γόμα (Medium) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 28 Ιουλίου 2018 λίγες ώρες μετά το FP3. Την Pole Position κέρδισε ο Λιούις Χάμιλτον με τον Βαλτέρι Μπότας να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 29 Ιουλίου 2018.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

&nbsp;– Ο Βαλτέρι Μπότας δέχθηκε ποινή 10 δευτερολέπτων κατά τη διάρκεια του αγώνα ως υπαίτιος σύγκρουσης με τον Ντάνιελ Ρικιάρντο. Η ποινή προστέθηκε στον τελικό χρόνο.
**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

## Παραπομπές


## Πηγές
* Επίσημος Ιστότοπος
* FIA
* Fox Sports
* Sky Sports
* Autosport

Κατηγορία:Παγκόσμιο πρωτάθλημα Φόρμουλα 1 το 2018
Αγίρδα

Η **Αγίρδα** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Η Αγίρδα βρίσκεται στο βόρειο τμήμα της Κύπρου, νοτιοδυτικά της Κερύνειας. Στα βόρεια συνορεύει με το Κάρμι, στα ανατολικά με το Μπέλλα-Πάις και το Πάνω Δίκωμο, στα νότια με το Κάτω Δίκωμο και στα δυτικά με το Κιομουρτζιού.

## Ονομασία
Ο Τζορτζ Τζέφρι (1918) αναφέρει ότι η ονομασία του χωριού προέρχεται από την ελληνική λέξη *αγρός*. Αυτό συμβαίνει με πολλά χωριά στην Κύπρο (όπως Αγρίδια, Αγριδάκι, Κριδιά κτλ). Οι Τουρκοκύπριοι θεωρούν ότι η ονομασία του χωριού στα ελληνικά προέρχεται από την ονομασία *Αγίρτα (Ağırdağ)*, που σημαίνει *Βαρύ Βουνό.*

## Πληθυσμός
Στην Αγίρδα διέμεναν μόνο Τουρκοκύπριοι. Λίγοι μόνο Ελληνοκύπριοι διέμεναν στο χωριό την εποχή της Αγγλοκρατίας, ο αριθμός των οποίων δεν ξεπέρασε τους 7. Την περίοδο των δικοικοτικών διαταραχών (1963-1964) το χωριό αποτέλεσε κέντρο υποδοχής για Τουρκοκύπριους από γειτονικές περιοχές. Την περίοδο 1964-1974 αποτέλεσε μέρος του τουρκοκυπριακού θύλακα της Λευκωσίας. Μετά την τουρκική εισβολή του 1974 δεν άλλαξε ο πληθυσμός του χωριού. Τα τελευταία χρόνια στο χωριό κατοίκησαν Τουρκοκύπριοι από περιοχές της Λευκωσίας.

Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Κερύνειας
4'33"

Το **4′33″** ("Τέσσερα λεπτά και τριάντα τρία δευτερόλεπτα", στα αγγλικά "*Four minutes, thirty-three seconds*", ή απλά "*Four thirty-three*") είναι μία σύνθεση σε τρία μέρη του Αμερικάνου πειραματιστή συνθέτη Τζόν Κέιτζ (1912 - 1992). Συντέθηκε το 1952, για οποιοδήποτε όργανο ή συνδυασμό μουσικών οργάνων και η παρτιτούρα ζητά από τον εκτελεστή ή εκτελεστές του έργου να μην παίξουν το όργανο ή όργανά τους καθ'όλη τη διάρκεια του κομματιού και στα 3 μέρη. Το κομμάτι αποτελείται από τους ήχους του περιβάλλοντος που ακούν οι ακροατές ενώ αυτό εκτελείται, αν και πολλές φορές θεωρείται ως "4 λεπτά και 33 δευτερόλεπτα σιωπής". 

Η σύλληψη του έργου έγινε γύρω στα 1947-1948, ενώ ο συνθέτης εργαζόταν πάνω στο έργο του Σονάτες και Ιντερλούδια. Το 4′33″ αποτέλεσε για τον Κέιτζ την επιτομή της ιδέας του πως κάθε ήχος μπορεί να αποτελέσει μουσική. Αντικατοπτρίζει επίσης την επιρροή του Ζεν Βουδισμού τον οποίο ο Κέιτζ μελέτησε από τα τέλη της δεκατίας του 1940. Σε μία συνεντευξή του το 1982, και σε πολλές άλλες περιπτώσεις, ο Κέιτζ δήλωσε πως, κατά την άποψή του, το 4 ήταν το πιο σημαντικό του έργο. Το *Λεξικό Μουσικής και Μουσικών New Grove* περιγράφει το 4 ως "την πιο διάσημη και αμφιλεγόμενη δημιουργία" του Κέιτζ.
## Παραπομπές

## Προτεινόμενη Βιβλιογραφία

* Arns, Inke, and Daniels, Dieter. 2012. *Sounds Like Silence*. Hartware MedienKunstVerein. Leipzig: Spector Books. 
* Davies, Stephen. 1997. "John Cage's *4′33″*: Is it music?". *Australasian Journal of Philosophy*, Vol.75, No.4, pp. 448-462. 
* Dodd, Julian. 2017. "What *4′33″* Is". *Australasian Journal of Philosophy*. 
* Gann, Kyle. 2010. *No Such Thing as Silence: John Cage's 4′33″*. Icons of America. New Haven: Yale University Press.  (cloth)
* Garten, Joel. 2014. "Interview With MoMA Curator David Platzker About the New Exhibition on John Cage". *The Huffington Post* (February 20).
* Lipov, Anatoly. " 4'33" as the Play of Silent Presence. Stillness, or Anarchy of Silence?" *Culture and Art*, 2015, numbers 4 and 6. Part 1, pp. 436-454, . Part 2, pp. 669-686, .

## Εξωτερικοί συνδεσμοι

*A quiet night out with Cage από τον *[[The Observer|Observer]]*
*The Music of Chance από την Βρετανική εφημερίδα *[[The Guardian|Guardian]]* 
*The Sounds of Silence επιλέον σχόλια από τον Peter Gutmann
*Video από ορχηστρική παρουσίαση του 2004

**Audio**
*John Cage's ''4′33″'' σε MIDI, OGG, Au, και WAV φορμάτ.
*John Cage's ''4′33″''  από το National Public Radio's "The 100 most important American musical works of the 20th century" (RealAudio file format)

**App**
*John Cage's ''4′33″'' ως iPhone app, δημοσιευμένο από το John Cage Trust (2014)

Κατηγορία:Μουσικές συνθέσεις
Κατηγορία:Μεταμοντέρνα τέχνη
Ποταμός Ντάρλα

Ο **Ποταμός Ντάρλα** () είναι ένα από τα διασυνοριακά ποτάμια του Μπαγκλαντές. Ξεκινάει στα Ιμαλάια όπου είναι γνωστό ως ως ποταμός Τζαλντάκα, και στη συνέχεια ρέει μέσα από τις επαρχίες Τζαλπαϊγκούρι και Κουτς Μπιχάρ της Δυτικής Βεγγάλης στην Ινδία και είναι ένα από τα επτά κύρια ποτάμια της περιοχής. Εδώ το ποτάμι εισέρχεται στο Μπαγκλαντές μέσω της επαρχίας Λαλμονιρχάτ και ενώνεται με το ποταμό Τζαλντάκα. Μετά ρέει ως ποταμός Ντάρλα μέχρι να εκβάλλει στον Ποταμό Βραχμαπούτρα κοντά στην επαρχία Κουριγκράμ. Κοντά στην υποεπαρχία Πάτγκραμ, ρέει ανατολικά και επιστρέφει στην Ινδία. Στη συνέχεια κινείται νότια και μπαίνει στο Μπαγκλαντές μέσω της υποεπαρχίας Φουλμπάρι της επαρχίας Κουριγκράμ και συνεχίζει την αργή πορεία ελιγμού.

Το μέσο βάθος του ποταμού είναι 3.7 μέτρα και μέγιστο βάθος είναι 12 μέτρα, στην προέλευση του Κουριγκράμ.

Το 2007 η διάβρωση από τα ποτάμια Ντάρλα και Τζαμούνα έλαβε διαστάσεις στο Λαλμονιρχάτ όπου περίπου 2 χιλιόμετρα από ένα αντιπλημμυρικό ανάχωμα 7 χιλιομέτρων καταστράφηκε από τον Ντάρλα. Τρία τζαμιά, δύο ναοί, ένας μεντρεσές, ένα δημοτικό σχολείο και μια μεγάλη έκταση με καλλιέργειες σκεπάστηκε από το ποτάμι ενώ περίπου τρεις χιλιάδες άνθρωποι έμειναν άστεγοι.

Υπάρχει ένα πάρκο δίπλα στο Ντάρλα στο Κουριγκράμ. Εκεί υπάρχει επίσης μια γέφυρα. Το ποτάμι είναι γεμάτο κατά τη διάρκεια της εποχής των μουσώνων, αλλά το καλοκαίρι το νερό φτάνει μέχρι το γόνατο. Η εναπόθεση λάσπης έχει οδηγήσει στη δημιουργία πολλών μικρών νησιών (τσαρ) στο ποτάμι.

## Παραπομπές


Κατηγορία:Διεθνείς ποταμοί της Ασίας
Κατηγορία:Ποταμοί του Μπανγκλαντές
Διασυνοριακός ποταμός

Ένας **διασυνοριακός ποταμός** είναι ο ποταμός που διασχίζει τουλάχιστον ένα πολιτικό σύνορο, είτε μέσα σε ένα έθνος ή ένα διεθνές σύνορο. Το Μπαγκλαντές έχει το μεγαλύτερο αριθμό τέτοιων ποταμών, όπου σχεδόν όλοι από αυτούς διασχίζουν διεθνή σύνορα.

## Μεγαλύτεροι διασυνοριακοί ποταμοί




## Διασυνοριακοί ποταμοί του Μπανγκλαντές
Το Μπαγκλαντές έχει τουλάχιστον 58 μεγάλους ποταμούς που εισέρχονται στο έθνος από την Ινδία ή τη Μιανμάρ. Οι υδρολογικές και πολιτικές επιπτώσεις των ποταμών που διασχίζουν σημαντικά όρια είναι τεράστια. Τα ποτάμια έχουν θετικά αποτελέσματα στο ότι μεταφέρουν σημαντική ποσότητα ιζήματος, το οποίο βοηθά στην οικοδόμηση της γης σε περιοχές εκβολών. Ωστόσο, αυτό το ίζημα αυξάνει το ύψος των κοιτών των ποταμών, με αποτέλεσμα να προκαλούν πλημμύρες. Οι διεθνείς συμβάσεις που διέπουν την ανταλλαγή υδάτων έχουν οδηγήσει σε πολύπλοκες πολιτικές διαφορές.

Η Ινδία και το Μπαγκλαντές μοιράζονται 54 κοινά ποτάμια. Έχει επιτευχθεί συμφωνία για την ανταλλαγή των υδάτων μόνο για τον Γάγγη. Η *Συνθήκη Ινδία-Μπαγκλαντές Συνθήκη για την Ανταλλαγή των Υδάτων του Γάγγη* υπεγράφη στις 12 Δεκεμβρίου του 1996 και βασίζεται σε ένα τύπο κατανομής των ροών που μετράται σε Φαράκκα, κατά τη διάρκεια της άπαχης εποχής κάθε χρόνο, από την 1η Ιανουαρίου έως τις 31η Μαΐου. Η τριανταετής συνθήκη μπορεί να ανανεωθεί με αμοιβαία συγκατάθεση.

## Δείτε επίσης

*Ποταμός Ντάρλα
*Ποταμός Τζαλντάκα

## Παραπομπές


## Εξωτερικοί σύνδεσμοι

* Global Transboundary Protected Areas Network
* Universities Partnership for Transboundary Waters
* Publication and Information Resources
* Bibliography on Water Resources and International Law. Peace Palace Library
Κατηγορία:Μπανγκλαντές γεωγραφία-επέκταση
Κατηγορία:Διεθνείς ποταμοί
Ποταμός Τζαλντάκα

Ο **Ποταμό; Τζαλντάκα** (), επίσης γνωστός ως **ποταμός Ντίτσου** σε παλαιότερες περιόδους, είναι διασυνοριακός ποταμός μήκους 192 χλμ που προέρχεται από τη λίμνη Κουπούπ ή Μπιτάνγκ στο νοτιοανατολικό Σικίμ στα ανατολικά Ιμαλάια και ρέει μέσα από το Μπουτάν και τις επαρχίες Καλιμπόνγκ, Τζαλπαϊγκούρι και Κουτς Μπιχάρ της Δυτικής Βεγγάλης στην Ινδία. Σε αυτό το σημείο το ποτάμι εισέρχεται στο Μπαγκλαντές μέσω της επαρχίας Λαλμονιρχάτ και, στη συνέχεια ενώνεται με το ποταμό Ντάρλα μέχρι την εκροή του Ντάρλα στον Ποταμό Βραχμαπούτρα κοντά στην επαρχία Κουριγκράμ. Καθώς ο ποταμός περνά διάφορα διεθνή σύνορα, μόνο ένα μικρό μήκος του ποταμού βρίσκεται στο Μπαγκλαντές.

## Γεωγραφία
Ο Ποταμός Τζαλντάκα σχηματίζεται από το συνδυασμό των τριών ρευμάτων στο Μπίντου, το τελικό σημείο του Αστυνομικού τμήματος της Τζαλντάκα στην επαρχία Καλιμπόνγκ στη Δυτική Βεγγάλη. Τα τρία ρεύματα είναι γνωστά ως Μπίντου Χόλα, Ντουντ Πόχρι και Τζαλντάκα που πηγάζει από τη λίμνη Κουπούπ, μια μικρή παγετώδη λίμνη σε Σικίμ. Τα συνδυασμένα ρεύματα συναντιούνται σε Μπίντου για να σχηματίσουν τον ποταμό Τζαλντάκα σχηματίζοντας έτσι παραποτάμιο σύνορο με την Ινδία και το Μπουτάν, στην αριστερή όχθη. Οι κύριοι παραπόταμοι που εντάσσονται στον ποταμό στη δεξιά όχθη είναι οι Μούρτι, Νακσάλ Χόλα, Σουτούνγκα και Γιάρντα. Η Ντιάνα, Ρέχτι-Ντουντούγια και Μούτζναϊ είναι οι κύριοι παραπόταμοι που εντάσσονται στην αριστερή όχθη του ποταμού.  

Ο ποταμός ρέει μέσα από τις τρεις επαρχίες της Βόρειας Βεγγάλης, τις Καλιμπόνγκ, Τζαλπαϊγκούρι και Κουτς Μπιχάρ. Ολόκληρη η λεκάνη απορροής είναι η πιο εύφορη γεωργική ζώνη, μαζί με την Λεκάνη Τίστα. Η ανώτερη διαδρομή είναι διάσημη για καλλιέργειες όπως φαρμακευτικά βότανα και φρούτα, συμπεριλαμβανομένων του πορτοκαλιού και του ροδιού. Η μέση διαδρομή που περιλαμβάνει την επαρχία Τζαλπαϊγκούρι και καλύπτεται από καλλιέργειες τσαγιού και καλαμποκιού, ενώ η κάτω διαδρομή κυριαρχείται από καλλιέργειες ρυζιού, γιούτας και καπνού. Οι γαίες που σχηματίζονται από τον ποταμό περιέχουν καλλιέργειες όπως το μπαμπού. Στην κάτω λεκάνη, τα εδάφη του ποταμού που καλλιεργούνται με μπανάνα.

Το ποτάμι μπαίνει το Μπαγκλαντές στην επαρχία Γκοκσαντάνγκα για να συναντήσει τον Βραχμαπούτρα ή Τζαμούνα όπως είναι γνωστός εκεί.

## Παραπομπές


## Εξωτερικοί σύνδεσμοι
* http://www.east-himalaya.com/dooars/jaldhaka.htm 

Κατηγορία:Διεθνείς ποταμοί της Ασίας
Κατηγορία:Ποταμοί του Μπανγκλαντές